
РЕШЕНИЕ
№ РС-228-24-112

	Днес, 16.09.2024 г., Комисията за противодействие на корупцията /КПК/, в състав:
            
Заместник-председател: Антон Славчев
Член: Антоанета Цонкова
Член: Пламен Йоцов
	
У С Т А Н О В И:

Производството е по реда на чл. 89, ал. 1, предл. 1 от Закона за противодействие на корупцията (ЗПК) (обн., ДВ бр. 84 от 06.10.2023 г.), образувано въз основа на Решение на Комисията за противодействие на корупцията № КИ-121 от 27.03.2024 г. по сигнал с вх. № С-228/21.03.2024 г. на КПК, към което е обединено производство по сигнал с вх. № С-497/21.06.2024 г. на КПК. 
Производството е образувано срещу П. Н. в качеството му на кмет на Община С. за мандат 2019-2023 година.
По същество в сигнала се съдържат твърдения, че след избирането му за кмет на Община С., П. Н. е издал устна заповед до второстепенните разпоредители с бюджет при общината да се пазарува от веригата магазини, собственост на семейство Неделеви. Посочва се, че скоро след встъпването му в длъжност, кметът е разпоредил да се пазаруват материали, хранителни и нехранителни стоки, препарати и други от магазин „***“ и фирма „******“, чиито собственици са неговите синове, а и самият той е участвал в управлението на дружествата, преди да бъде избран за кмет. Твърди се още, че Неделев насочва финансови средства и от компостираща инсталация за разделно събрани зелени и/или биоразградими отпадъци „***“ ООД, където Община С. е партньор с 60 % от капитала на дружеството. 
Твърди се още, че срещу Община С. е образувано т.д. № 20225300900726 по описа на Окръжен съд – П. за 2022 г. по иск от ищеца „***“ ЕООД с ЕИК 160084452. Постановено е Решение № 230 от 20.05.2024 г. по посоченото дело на Окръжен съд – П., съгласно което Община С. е осъдена да заплати на дружеството „***“ ЕООД сума в размер на 223 583,59 лева. Според сигналоподателя решението на съда не е обжалвано в установения от закона срок от кмета на Община С. – П. Н., тъй като „***“ ЕООД е дружество с едноличен собственик и управител неговият син – Я. П. Н.. Излагат се твърдения, че действията на кмета на общината целят да извлекат полза за дружеството, собственост на сина му, без да се поставя като приоритет интереса на Община С.
Към сигналите са приложени копия на Решение № 230 от 20.05.2024 г. на Окръжен съд – П. и две фактури с доставчик „******“ и получател „***“ ООД .
С писма вх. № КПК-6874-1/29.04.2024 г., № КПК-6874-3/17.05.2024 г. на КПК от председателя на Постоянната комисия по противодействие на корупцията и отнемане на незаконно придобито имущество към Общински съвет С. са получени заверени копия на документи, както следва: Удостоверение за избран кмет на община № 1/09.11.2023 г. на Общинска избирателна комисия С.; Клетвен лист на П. Н. от 10.11.2023 г., както и фактури от „******“ ЕООД, ЕИК: 203639553 и „***“ ЕООД, ЕИК: 160084452.
Допълнително, с писмо вх. № КПК-6874-6/07.08.2024 г. на КПК от председателя на Постоянната комисия по противодействие на корупцията и отнемане на незаконно придобито имущество към Общински съвет С., са получени заверени копия на следните документи: Писмо до кмета на Община С. с вх. № 5399/30.07.2024 г. на Община С.; отчети по сметка за суми, изплатени от Община С.; авансови отчети за извършени плащания от служители на Община С.; Въззивна жалба от Д. К. – заместник-кмет на Община С. с изх. № 1777/04.06.2024 г. на Община С. по т.д. № 20225300900726/2022 г. на Окръжен съд – П.; Декларация от П. Н. с рег. № 662/03.06.2024 г. на Община С.; Заповед № 299/03.06.2024 г. на кмета на Община С.; Определение № 822/25.06.2024 г. на Окръжен съд – П. и Решение № 230 от 20.05.2024 г. на Окръжен съд – П. 
Служебно са извършени справки в Регистър НБД „Население“, Търговския регистър и регистър на юридическите лица с нестопанска цел (ТРРЮЛНЦ) и на интернет страницата на Община С.
С писмо вх. № КПК-6874-8/10.09.2024 г. на КПК от заместник-кмета на Община С. са получени заверени копия на платежни нареждания за плащания по фактури.

След като обсъди събраните в хода на административното производство доказателства, Комисията установи следното от фактическа страна:

Сигнали с вх. № С-228/21.03.2024 г. и № С-497/21.06.2024 г. на КПК са подадени от лица с посочени три имена, адрес и телефон за връзка и са надлежно подписани.
П. Н. е избран за кмет на Община С. за мандат 2023-2027 г., видно от Удостоверение за избран кмет на община № 1/09.11.2023 г. на Общинска избирателна комисия С. и е подписал клетвен лист на 10.11.2023 година.
От извършена справка в НБД „Население“ се установи, че Г. П. Н. и Я. П. Н. са синове на П. Н..
От извършена справка в ТРРЮЛНЦ се установи, че Георги Неделев е едноличен собственик на капитала и управител на търговското дружество „******“ ЕООД, ЕИК: 203639553. От 06.12.2023 г. Я. Н. е вписан като едноличен собственик на капитала и управител на „***“ ЕООД, ЕИК: 160084452, а в периода от 12.10.2011 г. до 06.12.2023 г. като едноличен собственик и управител на дружеството е бил вписан П. Н.
„***“ ООД, ЕИК: 207408362 е търговско дружество със съдружници – Община С. и Община Съединение. Управител на дружеството е В. Д. Т. 
От писмо с вх. № КПК-6874-3/17.05.2024 г. на КПК от председателя на Постоянната комисия по противодействие на корупцията и отнемане на незаконно придобито имущество към Общински съвет С. е видно, че между Община С. и юридическите лица – „******“ ЕООД и „***“ ЕООД, няма подписани договори, анекси и споразумения. Със същото е предоставена информация, че закупените материали и консумативи са необходими за ежедневни нужди за нормалното функциониране на общината, като са закупувани директно от магазините от служители на общината и общинските предприятия, същите са на доста ниски стойности и не надвишават стойностните прагове, предвидени в Закона за обществените поръчки, поради което не са сключвани договори. От писмото е видно също, че двете дружества не са сключвали договори и с общинско предприятие „***“, както и с „***“ ООД. Представени са фактури, издадени от „******“ ЕООД и „***“ ЕООД на общината и горепосочените общински дружества за периода от встъпване в длъжност на П. Н. като кмет на Община С. до 15.05.2024 г., като в писмото е уточнено, че отговорник за закупуване на стоки и материали е ресорният заместник-кмет – Д. К. 
С писмо вх. № КПК-6874-6/07.08.2024 г. на КПК от председателя на Постоянната комисия по противодействие на корупцията и отнемане на незаконно придобито имущество към Общински съвет С. са представени отчети по банковата сметка на Община С. за периода от 28.12.2023 г. до 20.05.2024 г., от които е видно, че са заплащани суми по фактури 22047/19.05.2023 г., 2212/21.06.2023 г., 22209/24.07.2023 г., 22283/21.08.2023 г., 22360/21.09.2023 г., 22446/24.10.2023 г., 22516/23.11.2023 г., 000000112, 1000022584, 1000022591, 1000022686/300124, 9000006491/21.12.2023 г., 1000022746/22.02.2024 г., 9000006689/27.02.2024 г., 9000006608/31.01.2024 г. и 9000006609/31.01.2024 г., издадени от „******“ ЕООД и „***“ ЕООД. Представени са и авансови отчети за периода от 15.12.2023 г. до 28.03.2024 г., от които също е видно нареждането на суми от общината и второстепенните разпоредители с бюджетни средства към нея към двете дружества, като се установи, че представените копия на документи не са подписани от кмета П. Н.. С писмо вх. № КПК-6874-8/10.09.2024 г. на КПК от заместник-кмета на Община С. са представени платежни нареждания за плащане по посочените по-горе фактури от 28.12.2023 г., 2 бр. от 01.02.2024 г., от 20.02.2024 г., 01.03.2024 г. и 17.05.2024 г., които са подписани от главния счетоводител на общината – М. Д. и заместник-кмета – Д. К.

Между Община С. и „***“ ЕООД, представлявано от Я. Н. е водено т.д. № 20225300900726 по описа на Окръжен съд – П. за 2022 г., по което е постановено Решение № 230/20.05.2024 г., с което Община С. е осъдена да заплати на дружеството сума в общ размер на 223 583,59 лева. Според решението на Окръжен съд – П., на 18.12.2019 г. между дружеството и общината са сключени 6 броя договори за доставка на хранителни продукти за нуждите на детски градини, детски ясли и социален патронаж на територията на Община С., като срокът им е удължен с допълнителни споразумения от 12.11.2021 г., до сключване на нов договор за обществена поръчка.
Във връзка с воденото търговско дело и постановеното съдебно решение П. Н. е представил в Община С. Декларация с рег. № 662/03.06.2024 г., с която декларира, че няма да взема отношение относно Решение № 230/20.05.2024 г., постановено по т.д. № 20225300900726 по описа на Окръжен съд – П. за 2022 г., тъй като е свързано лице с отсрещната страна по делото. Декларира, че всички въпроси, отнасящи се до правни и фактически действия, свързани с изпълнение, обжалване и процесуално представителство от страна на Община С., отнасящи се до решението, ще бъдат решавани от Д. П. К., в качеството му на заместник-кмет. Неделев е подписал Заповед № 299/03.06.2024 г., с която възлага и упълномощава Д. К. – заместник-кмет на Община С., да ръководи и координира всички правни и фактически действия на общината като страна по т.д. № 20225300900726 по описа на Окръжен съд – П. за 2022 г., във връзка с изпълнение, обжалване и възлагане на процесуално представителство, съотносими към Решение № 230/20.05.2024 година. Контрол по изпълнение на заповедта е възложен на Нели Даскалова – директор на дирекция ФСД, МДТ и АПО към общината. 
До Апелативен съд – П., чрез Окръжен съд – П., е подадена въззивна жалба с изх. № 1777/04.06.2024 г. от Д. К. – заместник-кмет на Община С., с която е направено възражение за прекомерност на адвокатското възнаграждение, като се моли то да бъде намалено от 24 000 лв. с ДДС на 11 570 лева. С Определение № 822/25.06.2024 г. на Окръжен съд – П. същата е оставена без уважение. Не се установява решението да е обжалвано в останалата му част.
Съгласно писмо с вх. № 6874-6/07.08.2024 г. на КПК присъдените суми с Решение № 230/20.05.2024 г. на Окръжен съд – П. не са заплатени от Община С. към 05.08.2024 година.
  
Въз основа на така изяснената фактическа обстановка Комисията за противодействие на корупцията установи  следното от правна страна:

           Сигнали с вх. № С-228/21.03.2024 г. и № С-497/21.06.2024 г. на КПК съдържат необходимите реквизити, съгласно чл. 15 от Закона за защита на лицата, подаващи сигнали или публично оповестяващи информация за нарушения във вр. с чл. 63 от ЗПК.
За да е осъществен конфликт на интереси по смисъла на чл. 70 от ЗПК, следва да са кумулативно налични три предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба, както и упражнено властническо правомощие, повлияно от този частен интерес.
Легалните дефиниции на понятията „частен интерес“ и „облага“ се съдържат в в чл. 71 и 72 от ЗПК. Частен интерес е всеки интерес, който води до облага от материален или нематериален характер за лицето, заемащо висша публична длъжност, или за свързаното с него лице, т.е. за да е налице частен интерес, следва да има реална възможност за реализиране на облага. Съгласно чл. 72 от ЗПК облага е всеки доход в пари, парични средства или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
 В качеството си на кмет на Община С. за мандат 2023-2027 г., П. Н. е лице, заемащо публична длъжност по смисъла на чл. 6, ал. 1, т. 32 от ЗПК и компетентна да се произнесе относно наличието или липсата на конфликт на интереси по отношение на него е Комисията за противодействие на корупцията.
При наличието на този първи елемент от състава на конфликта на интереси (субект на нарушението), определящо за съществуването на такъв е проявяването на конкретно поведение от страна на субекта при изпълнение на произтичащите от длъжността му правомощия, както и дали съществува обективна възможност това конкретно поведение да е повлияно от частен интерес – личен или на свързано по смисъла на закона лице.
Като синове на П. Н., Георги Неделев и Я. Н. са негови роднини по права линия от първа степен и съответно свързани с него лица по смисъла на § 1, т. 9, б. „а“ от ДР на ЗПК.
Тъй като Георги Неделев и Я. Н. са еднолични собственици на капитала и управители съответно на търговските дружества „******“ ЕООД и „***“ ЕООД, то може да се направи обоснован извод, че всяко упражнено правомощие от П. Н. в качеството му на кмет на Община С. в полза на дружествата, би рефлектирало положително и по отношение на неговите синове и свързани с него лица. 
По отношение на твърденията, че след избирането си за кмет на Община С. П. Н. е разпоредил общината, второстепенните разпоредители с бюджетни средства към нея и „***“ ООД да пазаруват от обекти на дружествата, собственост на неговите синове – „******“ ЕООД и „***“ ЕООД, то действително се установи, че от дружествата са издадени фактури на общината и общинските предприятия и дружества, като „***“ ООД и ОП „***“, но не се установи да са нареждани плащания по издадените фактури от П. Н. за периода от встъпването му в длъжност като кмет до 05.08.2024 година. Не се установи в този период да са сключвани и договори, анекси и споразумения между дружествата от една страна и общината и второстепенните разпоредители с бюджети към нея от друга. Установи се, че плащанията от страна на общината, насочени към двете дружества, са разпоредени от заместник-кмета на Община С. – Д. К..

Що се касае до твърденията за липса на обжалване на Решение № 230/20.05.2024 г., постановено по т.д. № 20225300900726 по описа на Окръжен съд – П. за 2022 г., с което общината е осъдена да заплати суми в полза на представляваното от Я. Н. дружество „***“ ЕООД, то от представените по преписката документи се установи, че с Декларация с рег. № 662/03.06.2024 г. на Община С. П. Н. си е направил самоотвод от изпълнение на служебните си задължения по отношение на постановеното съдебно решение и воденото от общината търговско дело в изпълнение на изискванията на чл. 81, ал. 1 от ЗПК. Неделев е подписал и Заповед № 299/03.06.2024 г., с която възлага и упълномощава Д. К. – заместник-кмет на Община С., да ръководи и координира всички правни и фактически действия на общината като страна по делото, във връзка с изпълнение, обжалване и възлагане на процесуално представителство, съотносими към Решение № 230/20.05.2024 г., като е възложил контрола по изпълнение на заповедта на директора на дирекция ФСД, МДТ и АПО към общината. Комисията приема, че Неделев не е упражнил свои правомощия по служба по повод на т.д. № 20225300900726 по описа на Окръжен съд – П. за 2022 година.

От изложеното следва, че в случая е налице само една от предпоставките за „конфликт на интереси“ по отношение на П. Н., в качеството му на кмет на Община С. – лице, заемащо публична длъжност. Не се установи последният да е упражнил свое правомощие по служба, от което да се обосновава наличието на частен интерес. Липсата на упражнени правомощия по служба и частен интерес на лицето, заемащо публична длъжност или на свързано с него лице при упражняването на правомощията или задълженията му по служба, изключва наличието на нарушение на разпоредбите на Глава Осма, Раздел II от ЗПК, съответно и възможността за възникване на конфликт на интереси.

Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на упражнени правомощия по служба и липсата на частен интерес за П. Н. или за свързано с него лице, в качеството му на кмет на Община С..
Предвид изложеното и на основание чл. 92, ал. 1 и ал. 2 от ЗПК, във вр. с § 7, ал. 2 от ПЗР на ЗПК, Комисията за противодействие на корупцията

РЕШИ:
[bookmark: _loyspi2grb01]
НЕ УСТАНОВЯВА конфликт на интереси по отношение на П. Н. с ЕГН: ***, кмет на Община С. за мандат 2023-2027 г. и лице, заемащо публична длъжност по смисъла на чл. 6, ал. 1, т. 32 от ЗПК, във връзка с твърдения, че е разпоредил разходването на бюджетни средства към търговските дружества „******“ ЕООД и „***“ ЕООД в периода от встъпването му в длъжност като кмет до 05.08.2024 г., както и във връзка с т.д. № 20225300900726 по описа на Окръжен съд – П. за 2022 г., поради липсата на упражнени правомощия по служба.

Препис от Решението да се изпрати на Окръжна прокуратура П., с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.


                КОМИСИЯ:

		                ЧЛЕН:…………………(П)..……………………/АНТОАНЕТА ЦОНКОВА/

